﻿ Սպիտակ տան մամուլի քարտուղարին դուրս են հրավիրել ռեստորանից․ չեն սպասարկել
Սպիտակ տան մամուլի քարտուղարին դուրս են հրավիրել ռեստորանից․ չեն սպասարկել
11:42 - 26/հունիսի/2018
Սպիտակ տան մամուլի քարտուղար Սառա Սանդերսը թվիթերյան իր միկրոբլոգում անդրադարձել էր ԱՄՆ Վիրջինյա նահանգի Լեքսինգտոն քաղաքի ռեստորաններից մեկում իր հետ պատահած միջադեպը։
Նրան և նրա ընտանիքին ռեստորանում չեն սպասարկել՝ ԱՄՆ-Մեքսիկա սահմանին տեղի ունեցող վերջին իրադարձությունների ֆոնին՝ հիշեցնելով, որ նա աշխատում է Թրամփի աշխատակազմում։
Հիշեցնենք, որ շուրջ 2300 երեխա էր բաժանվել ծնողներից՝ ելնելով ամերիկյան օրենքներից, թեև օրերս ԱՄՆ նախագահ Դոնալդ Թրամփը հրամանագիր էր ստորագրել, որ երեխաներին չբաժանեն ծնողներից, սակայն դեռևս շարունակվում է մամուլում քննարկվել ԱՄՆ իշխանությունների ոչ հումանիտար քաղաքականությունը։
Անգամ մամուլի ասուլիսների ժամանակ լրագրողներին էին հանդիմանում Սառա Սանդերիս՝ Թրամփի քաղաքականության համար՝ հիշեցնելով, որ նա ևս մայր է, և ճիշտ չէ երեխաներին ծնողներից բաժանելը։